У 2006-ым годзе вечарына атрымала назву Стары Новы год у Цёткі (літаратурны карнавал), прайшла 14 студзеня 2006 года. У ролі Снягуркі выступіла Людміла Рублеўская. Аксана Спрынчан варажыла прысутным у бібліятэцы па кнізе Уладзіміра Караткевіча. Весялілі гледачоў снегуры — беларускі (Рагнед Малахоўскі) і мараканскі (Зміцер Арцюх). У вобразе ёлкі паўстала віртуальная сяброўка Літаратурнага прадмесця — Рагнеда Крышталюк. Яна ж была і Бабай Мароз, якую ўсе ласкава называлі Пані. На вялікім белым аркушы паперы Мікола Кандратаў, Тацяна Пратасевіч, Аксана Данільчык, Юлія Новік стварылі псіхалагічны партрэт суполкі Літаратурнае прадмесце. Бібліятэкай была арганізавана выстава жывапісу мастачкі Святланы Цывілька.